Emirs Kusturica

Emirs Kusturica (; dzimis  Sarajevā, Bosnijā un Hercegovinā) ir serbu kinorežisors, aktieris un mūziķis. Viens no pazīstamākajiem Eiropas kinorežisoriem 20. gadsimta 80. un 90. gados. Vairākās citu režisoru filmās viņš ir piedalījies kā aktieris. Rokgrupas Emir Kusturica & No Smoking Orchestra dalībnieks.

 Biogrāfija 
Dzimis 1954. gadā jauktā bosniešu/serbu ģimenē. Studējis Prāgā.

Jau ar pirmo filmu "Vai Tu atceries, Dolly Bell?" (Sjećaš li se, Dolly Bell, 1981) ieguva Zelta Lauvu Venēcijas kinofestivālā. Pēc tam uzņēmis vēl vairākas filmas, kas ieguvušas starptautiskus apbalvojumus, tai skaitā divas reizes ieguvis Zelta palmas zaru Kannu kinofestivālā par filmām "Tēvs dienesta darīšanās" (Otac na službenom putu, 1985) un Underground (Bila jednom jedna zemlja, 1995).

 Politiskie uzskati 
Politiski pretrunīgi vērtēts Dienvidslāvijas karu laikā, jo neatbalstīja nevienu no karojošajām pusēm.

2007. gadā Kusturica atbalstīja Serbijas kampaņu "Solidaritāte — Kosova ir Serbija", kampaņu pret Kosovas atdalīšanos.

Kusturica piedalījās Putina trešajā inaugurācijā prezidenta amatā 2012. gada maijā. Viņš pauda atbalstu Krievijas 2014. gadā veiktajai Krimas aneksijai.Kusturica arrives in Crimea in violation of Ukrainian laws, calls it Russia, UNIAN (23 July 2017) 2016. gada 4. novembrī Maskavā viņš saņēma Draudzības ordeni no Vladimira Putina.

2022. gada aprīlī Kusturica parakstīja petīciju, kurā Serbijas valdība aicināta neieviest sankcijas pret Krieviju pēc tās iebrukuma Ukrainā un apgalvots, ka savienība starp krieviem un serbiem ir Serbijas teritoriālās nedalāmības vienīgā garantija.

 Kusturicas filmas (nepilns saraksts) 
 "Vai Tu atceries, Dolly Bell?" (Sjećaš li se, Dolly Bell, 1981) — Zelta Lauva Venēcijas kinofestivālā
 "Tēvs dienesta darīšanās" (Otac na službenom putu, 1985) — Zelta Palmas zars Kannu kinofestivālā
 "Čigānu laiks" (Dom za vešanje, 1988) — labākais kinorežisors Kannu kinofestivālā
 "Arizonas sapnis" (Arizona Dream, 1992) — Sudraba Lācis Berlīnes kinofestivālā
 Underground (Bila jednom jedna zemlja, 1995) — Zelta Palmas zars Kannu kinofestivālā
 "Melnais kaķis, baltais kaķis" (Crna mačka, beli mačor, 1998) — trīs balvas Venēcijas kinofestivālā
 "Dzīve ir brīnums" (Život je čudo, 2004) — Cēzara balva
 "Apsoli man to" (Zavet, 2007)
 Maradona by Kusturica (2008, dokumentālā filma)
 Words with Gods (daļa Our Life, 2014)
 "Satikšanās uz piena ceļa" (2016) — Mazā Zelta Lauva Venēcijas kinofestivālā

 Atsauces 

 Ārējās saites 

 Oficiālā mājaslapa 

Kategorija:1954. gadā dzimušie
Kategorija:Sarajevā dzimušie
Kategorija:Serbu kinorežisori
Kategorija:Dienvidslāvu kinorežisori
Kategorija:Serbijas mūziķi
Kategorija:Ar Draudzības ordeni apbalvotie (Krievija)
Kategorija:Zelta palmas zara ieguvēji
Kategorija:Cēzara balvas ieguvēji